- 225 
kendővel fecskendezik a bőr alá. Rendesen a háton, a lapoczkák 
alatt alkalmazzák a befecskendezést. Az adag még nincsen 
kellőleg megállapítva. A szerint, a mint valamely beteg már hozzá 
szokott a fecskendezéshez, naponként 4 — 6 — 8 milligrammnyi 
adagot használtak ; gyermekeknél 0*0005. A szert a tuberculosis 
különféle alakjainál — úgy külső, mint belső bajoknál — hasz- 
nálják. Befecskendezés után 7 — 8-ik órára erős rázó hideg s ezt 
követő hőemelkedés, egészen 41 fokig áll be, továbbá főfájás, 
levertség, ájulás, émelygés vagy gyomorháborgás, tüdőbetegeknél 
erős köhögés, legtöbbnyire az egész test szinét elborító, vörheny- 
hez hasonló kiütés támad. Ezen több óra hosszáig tartó erős 
reactio után többnyire álomba merülnek a betegek s azután 
jobban érzik magukat. — Külbajoknál, különösen pedig lupus- 
eseteknél a kórosállományú bőrrészeken erős hyperaemia áll be, 
a szövet duzzadtabb lesz, felszínén izzadmány keletkezik, miből 
sűrű vastag pörkök képződnek, melyeknek lehullása után finom 
új s sima szinű helyek mutatkoznak. 
Mindezen nagyon is szembetűnő jelenségek mellett az eddig 
gyógykezelt betegeknél teljes gyógyulást észlelni nem lehetett. 
Egy tüdővészes betegnél, ki szeptember 27-ike óta gyógy- 
kezelés alatt áll, csakugyan némi javulás tapasztaltatott, 
a mennyiben a beteg étvágya, testsúlya emelkedett, izzadása, 
köhögése csökkent, de a baj magában véve megmaradt. Még a 
külső bajok gyógykezelése sem mutatott eddig oly eredményt, 
hogy azt teljes s végleges gyógyulásnak lehetne tekinteni. 
A szert alkalmazzák még kétes eseteknél a diagnosis meg- 
állapítása czéljából. így kétéves gyermeknél, kit meningitis 
kórképével hoztak az intézetbe, fecskendezést alkalmaztak a 
diagnosis megállapítása kedvéért. A gyermek már este halva 
volt. A más nap végbevitt bonczolatnál kiderült, hogy a gyer- 
mek gümőkóros, hogy gümős volt az agyveleje s a tüdeje. 
A Eoch-féle gyógyszernek mindenesetre van jövője, de 
mindeddig még nem lehet azt általánosan elfogadni, minthogy még 
az adagolás sem eléggé ismeretes s a reactio sokszor szertelen. 
Werthner dr. e szer hatásának theoriáját adja elő s annak 
hatását a kórelemek némi vegyrokonságában keresi. — Egyúttal 
azt reményli, hogy a szert gümős gégebajoknál sikerrel majd 
inhalatio útján lehet alkalmazni. 
